[image: G_111]
[image: ISO_9001-14001s]ОБЩИНА БУРГАС
8000 Бургас, ул.”Александровска” № 26
тел. централа: 056/ 84 09 15-19; факс: 056/ 84 13 14
www.burgas.bg; електронна поща: obshtina@burgas.bg


ДО
ОБЩИНСКИ СЪВЕТ
БУРГАС


Д ОК Л А Д Н А  З А П И С К А

ОТ ДИМИТЪР НИКОЛОВ- КМЕТ НА ОБЩИНА БУРГАС


ОТНОСНО: Осигуряване на 53 000 лв. в бюджета на ОУ „Христо Ботев“ - кв. Сарафово за осъществяване на ремонт на помещения и обособяване на  класни стаи за нуждите на приема в първи клас в училището. 



УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Моля, на основание чл. 64, ал. 7 от Правилника за организацията и дейността на общинския съвет, неговите комисии и взаимодействието му с общинската администрация на Община Бургас, да приемете за разглеждане настоящата докладна записка, като мотивите ми за това са следните:
Един от приоритетите на Община Бургас е гарантирането на здравословна и подходяща среда за обучение в училищата и осигуряването на достатъчен капацитет на образователната инфраструктура. Независимо от това, че община Бургас ежегодно създава условия за по-пълен обхват на децата и учениците, техният брой се увеличава с всяка изминала учебна година. След направено проучване на броя на подлежащите за първи клас се установи необходимост от разкриване на допълнителни паралелки в първи клас в училищата, които имат капацитет от свободни класни стаи. Така през учебната 2023/2024 година повече паралелки в първи клас ще има в ОУ „Л. Каравелов“, ОУ „Бр. Миладинови“, ОУ „П.К. Яворов“, ОУ „Княз Борис 1“, СУ „Св. Св. Кирил и Методий“. 
Най-осезаем е проблемът с недостига на места в Основно училище „Хр. Ботев“-кв. Сарафово. През 2022 година, след решение  на Общински съвет Бургаз за осигуряване на средства чрез банков кредит стартира изпълнението на проект „Пристройка – нов училищен корпус и частично преустройство на училищна сграда към ОУ "Христо Ботев", в УПИ I , кв.32, по плана кв. Сарафово, гр. Бургас, ПИ 07079.820.444 по КК на гр. Бургас“.През месец септември 2022 година,след постъпила докладна записка от г-жа Калина Белева – директор на ОУ „Христо Ботев“ - кв. Сарафово Общински съвет Бургас отпусна средства за обезпечаване на наем, електроенергия и частично обзавеждане на помещение извън сградата на училището, което ще осигури временно решение на проблема с липсата на помещения за учителска стая, ресурсен кабинет и място за провеждане на индивидуалните часове на ученици в комбинирана форма на обучение и занимания по интереси. Ползването на тези помещения ще продължи и в началото на следващата 2023/2024 година. 
В момента усилено се изгражда новия корпус на училището, който се очаква да бъде завършен и оборудван в началото на следващата календарна година. До неговото завършване, обзавеждане, оборудван и въвеждане  в експлоатация е необходимо спешно да се осигурят допълнителни помещения в съществуващата учебна сграда. На 22 май приключи първи етап от кандидатстването за прием в първи клас. При обявени 44 места /две паралелки/ за първокласници, подадените заявления до този момент са 62, които трябва да бъдат обособени в три паралелки. Поради тази причина спешно трябва да се възложат следните ремонтни дейности: 1. Ремонт на класна стая – 1 етаж-  новостроящата сграда изцяло е затворила прозорците на класната стая и е необходимо да се отворят прозорци на срещуположната стена на стаята с оглед продължаване ползването и за учебна дейност, както и боядисване на стени и тавани и подмяна на осветлението; 2. Ремонт на сегашните помещения за физкултурен салон и обособяването им в класна стая. Приблизителната стойност на строително ремонтните дейности са изчислени около 53 000 лева, с каквито ОУ „Христо Ботев“ - кв. Сарафово не разполага. С оглед предстоящата лятна ваканция, през която могат да се извършат ремонтите е необходимо да бъдат осигуренисредствата в бюджета на училището, за да могат да бъдат възложени и изпълнени до началото на новата учебна година. 
Предвид изложеното, на основание чл. 21, ал. 1, т. 8 от Закон за местното самоуправление и местната администрация, предлагам Общински съвет Бургас да вземе следните
РЕШЕНИЯ:

1. Одобрява сума в размер на 53 000 лева за финансово подпомагане на ОУ „Христо Ботев“ - кв. Сарафово за осъществяване на ремонт на помещения и обособяване на  класни стаи. 
2. Средствата са за сметка на лимита за дофинансиране издръжката на второстепенните разпоредители, предвиден в бюджета на Община Бургас за 2023 г. 
3. Предложените мерки безспорно касаят осигуряване достъпа до образование на учениците от община Бургас, поради което следва да бъде допуснато предварително изпълнение  на основание чл.60, ал.1 от Административно процесуалния кодекс.

С уважение,

ДИМИТЪР НИКОЛОВ
Кмет на Община Бургас

